**Graad 12: Taak 7: Mondeling: Onvoorbereide Toespraak**

Datum van aanbieding:

Punte: 15

**Instruksies**

Berei ’n onvoorbereide toespraak

* Die toespraak moet 2-3 minute lank wees
* Beplan die toespraak deeglik.
* Rangskik die hoof- en ondersteunende gedagtes .
* Sorg dat die register, taal en styl by die onderwerp pas. Gebruik ’n woordeboek.
* Sorg vir ’n treffende inleiding en samevattende slot.
* Tydens die aanbieding van die toespraak moet jy direk met die gehoor praat.
* Visuele hulpmiddels kan/moet gebruik word.

Jou toespraak moet soos volg gestruktureer word:

* + ’n Treffende **inleiding**: Stel jou standpunt/stelling waarvan jy die gehoor wil oortuig. Dink aan ’n kreatiewe en treffende manier om die gehoor – in hierdie geval jou klasmaats en onderwyser! – se belangstelling te wek.
  + Die “**liggaam**” of die **inhoud** van jou praatjie: Gee 2 tot 3 argumente/feite en staaf/bewys elke feit met voorbeelde. Die inhoud van jou praatjie moet dus ten minste drie paragrawe hê.
  + Die **slot**: Tydens die **slot** van die praatjie vat jy jou stelling of mening op ŉ treffende wyse saam – dit dien dus as afsluiting van jou toespraak.

**Kies EEN van die volgende onderwerpe.**

1. Suid Afrika “ONS” LAND?
2. Praat oor probleme
3. Bly liewer stil
4. Studeer na matriek of nie?
5. My skootrekenaar/tablet/slimfoon
6. As ek 24 uur oor het om te lewe, sal ek die volgende doen...
7. Die rol van musiek/sport in my lewe.
8. Die volgende drie dinge sal ek beslis uit my brandende kamer probeer red!
9. Daarom is hierdie persone my rolmodelle.
10. Die resep tot sukses.

